钦定古今图书集成/明伦汇编/氏族典/第132卷 > 《廖用贤尚友录》 > 辛德源
## 钦定古今图书集成/明伦汇编/氏族典/第132卷 > 《廖用贤尚友录》 > 辛德源

按《隋书辛德源传》：“德源，字孝基，陇西狄道人也。德源
沉静好学，年十四解属文。及长，博览书记，少有重名。
齐尚书仆射杨遵彦、殿中尚书辛术同荐之于文宣
帝，起家奉朝请，后为兼员外散骑侍郎，聘梁使副。后
历冯翊、华山二王记室，中书侍郎刘逖上表荐德源，
由是除员外散骑侍郎，累迁比部郎中，复兼通直散”
骑常侍，聘于陈。及还，待诏文林馆，除尚书考功郎中，
转中书舍人。及齐灭，仕周为宣纳上士，因取急，诣相
州。会尉迥作乱，以为中郎，德源辞不获免，遂亡去。高
祖受禅，不得调者久之。隐于林虑山，郁郁不得志，著
《幽居赋》以自寄。德源素与武阳太守卢思道友善，时
相往来。魏州刺史崔彦武奏“德源潜”为交结，恐其有
奸计，由是谪令从军讨南宁，岁馀而还。秘书监牛弘
以德源才学显著，奏与著作郎王邵同修国史。蜀王
秀闻其名而引之。居数岁，奏以为掾。后转谘议参军，
卒官。有子素臣、正臣，并学涉有文义。